Aiheena edelleen on Jeesus tulee meitä lähelle.
Tänään lähempi otsikkomme on Jeesus parantaa.
Jeesuksen aikana Hänen ympärillään oli paljon ihmisiä.
Kuitenkin sen ajan oikeaoppiset tai uskonnollista elämää hallitsevat, -
fariseukset ja kirjanoppineet olivat vähän ihmeissään.
Miksi Jeesus ja opetuslapset aterioivat -
syntisten ja sellaisten erilaisten kanssa, -
kuin he olivat seurustelleet ja eläneet?
He ihmettelivät näitä kokoontumisia.
Jeesus sanoi, että eivät terveet tarvitse parantajaa, vaan sairaat.
En minä ole tullut kutsumaan vanhurskaita, vaan syntisiä.
Tuo sanonta tavallaan avaa jotakin eheytymistä, -
jota ihmiset eivät monesti tilaisuuksissa -
ja Jeesuksen etsimisessä oikein tajuakaan.
Sitä, että Jeesus parantaa sisäistä elämää Jumalan Sanalla.
Nuo merkit, ihmeelliset parantamisihmeet tapahtuvat -
Jumalan Sanan yhteydessä. Näinhän se oli Jeesuksen toiminnassakin.
Ihmiset tulivat kuuntelemaan Jeesuksen puheita, -
mutta myös parantuakseen sairauksista.
Kun Jeesus julisti syntien tunnustamista -
ja evankeliumin perussanomaa, -
niin ihmisten eheytyminen oli kuuntelemista toisella tasolla.
Tänäkin päivänä aivan valtavasti -
ihmiset todistavat siitä, että Jumala on ihmeen kautta -
antanut terveyttä, parantumisia aivan yliluonnollisella tavalla -
aivan niin kuin Jeesuksen aikana.
Uskon, että Jumalan ihmeellinen läsnäolo tilaisuuksissa -
tai missä kaksi tai kolme on kokoontuneena, -
on yhä edelleen sama kuin Jeesuksen aikana.
Monta kertaa ylistyksen tai vahvan rukoushetken aikana -
tai Jumalan Sanan kuulemisen aikana -
(usko Jeesukseen tulee Kristuksen Sanan kuulemisen kautta) -
rukouksen henki Herran läsnäolossa -
ja ylistys Herran läsnäolossa -
virittävät uskon vastaanottamaan -
toisella tasolla Herran läsnäoloa ja terveyttä.
Nimittäin monta kertaa tapahtui näin, -
kun Jeesus saattoi kysyäkin läsnä ollessaan: -
"Mitä tahdot, että minä sinulle tekisin?"
Vastaus: Että saisin näköni jälleen.
Tai sitten joku toinen sanoi: "Herra, jos tahdot, -
niin sinä voit minut puhdistaa".
Silloin Jeesus itse sanoi: "Minä tahdon."
Jeesuksen ristintyön voitto on täydellinen -
synnistä ja kuolemasta ylösnousemuksessa.
Myös profeetan Sana puhuu siitä, että Hänen haavojensa kautta, -
siis Jeesuksen ristinkärsimysten kautta, -
Hän on ihmeellisesti kantanut myös meidän sairautemme ristille.
Tuon profetian Sanaan uskominen varmaan on monesti tuottanut sen, -
ettei Jeesus ainoastaan -
siellä ristintyön aikana ole tätä voittoa saavuttanut, -
vaan myös tullessaan läsnä olevaksi nykyihmisten arkeen.
Kun arkielämässä yhdessä rukoilem- me ja kuuntelemme Jumalan Sanaa, -
niin Jeesus voi vaikuttaa meissä tuon uskon, -
jossa parantuminen tapahtuu.
Ne ovat aina Jumalan suuria ihmeitä.
Ihmiset näkivät Jeesuksen aikana monta kertaa, -
että Jeesus tuli paikkakunnalle, -
ja tuo kosketus Jeesukseen paransi.
Niin myös tuo Jeesuksen läheisyys.
Muistan joitakin tilanteita itsekin.
Niissä yllättävällä tavalla Herra on koskettanut niin, -
että sekä rukoilija että sairas kokivat -
valtavan Jumalan voiman ilmestymisen.
Parantuminen tapahtui silmänräpäyksessä.
Tällaisia hetkiä olen muutamia saanut elää vuosikymmenien aikana.
Sitten vuosien jälkeen ihmiset ovat todistaneet, -
että sillä hetkellä sairaus täysin poistui.
He olivat monia selkävaivaisia, joita oli leikattu monta kertaa.
Kivut olivat olleet läsnä vuosikymmeniä.
Ihmiset sairastavat nykyään tavattoman paljon.
Vieläkin ajattelen sitä, kuinka Jumalan Henki luvattiin -
voimana korkeudesta opetuslasten ylle.
Ylimmäispapillisessa rukouksessaan (Johannes 17) -
Jeesus puhuu siitä, kuinka Hänellä oli ihmeellinen kirkkaus taivaassa -
ennen luomistyötä.
Hän palaa siihen: Sen kirkkauden, jonka sinä minulle annoit, -
joka minulla oli ennen luomistyötä, minä annoin sen opetuslapsilleni, -
että he olisivat yhtä.
Tuosta kirkkaudesta Hän jatkaa vielä, -
että Hän toivoo ja pyytää sitä, että opetuslapset olisivat -
Hänen kanssaan, jotta he näkisivät sen Hänessä olevan kirkkauden.
Se oli Isältä saatua kirkkautta, joka toi Isän teot läsnä oleviksi.
Jeesus näet sanoi, että Hän ei voi mitään tehdä -
muuta kuin sen, minkä näkee Isän tekevän.
Jumalan kuvaksi luoduilla on mahdollisuus olla -
Herran Jeesuksen läheisyydessä, jossa Jeesus tekeekin ne ihmeet.
Ihminen on aina vain välikappale eikä voi ottaa kunniaa, -
koska Jumala on se, joka ihmeet tekee.
Tämän hetken luomakunnassa on -
niin paljon monenlaista hankaluutta.
Eliölajit häviävät, ja ihmiset ojentautuvat -
ikään kuin luomakunnan puolesta varjelemaan ja viljelemään, -
niin kuin alkuperäinen tehtävä oli annettu.
Raamatussa sanotaan myös, -
että luomakunta odottaa Jumalan lasten kirkkauden ilmestymistä.
Eheytyvä ihminen Jeesuksen Kristuksen opetuksen -
ja ihmetekojen keskellä voi kokea -
Jumalan kuvaksi tulemista.
Että Hänen tahtonsa onkin viljellä ja varjella - ei vain luomakuntaa, -
vaan eheytynyttä omaa elämää ja yhteistä elämää.
Se alkuperäinen Jumalan luomisteon ja Jumalan välinen yhteys -
palautettiin Kristuksen tullessa Hänen sanoessaan, -
että aika on täyttynyt.
Tuo paratiisin omainen yhteys Jumalaan -
on siis mahdollista Jeesuksen kautta.
Jos ihminen eheytyy Jumalan Sanan vaikutuksesta -
ja voi myös kokea parantumista, -
niin ikuisuuden päämäärä joka tapauksessa on se päämäärä, -
johon Jumala ihmistä kasvattaa.
Kun Jumala Sanallaan ja teoillaan -
uudistaa ja kouluttaa sisäistä ihmistä siten, -
että Jumalan tahto toteutuisi runsaammin ihmisen elämässä, -
niin tuskin hän silloin toimisi luomakuntaa vastaan -
tai tahtoisi toimia Jumalan tahtoa vastaan -
tai olisi lähimmäisen rakkautta vastaan.
Jumalan luomisteko on siis vielä kesken, -
mutta se on kesken ihmisten sydämissä ja heidän uskossaan.
Opetuslapset ihmettelivät joskus, -
miksi he eivät voi tehdä näitä tekoja.
Jeesus sanoi, että heidän epäuskonsa tähden.
Nasaretissa he ihmettelivät, -
kun he tunsivat Jeesuksen, Hänen sisaruksensa, -
ja äitinsä ja maanpäällisen isänsä.
Mistä Jeesuksella oli siis nämä voimat ja tämä viisaus?
He eivät tajunneet, ymmärtäneet eivätkä jaksaneet uskoa, -
että Jeesus on Jumalan Poika.
Tämän hetken elämä uskovien yhteydessä -
on uskoakseni sitä kohti menossa.
Jumalan kirkkaus on mahdollista löytää -
Jumalan Sanan viljelyn eli kylvämisen kautta -
omaan sydämeen ja yhteiseen elämään.
Silloin eheydymme ja myös uskossa vahvistumme.
Voimme ottaa vastaan jotain, mitä epäusko tai vajavainen usko -
ei ole voinut ottaa vastaan.
Monta kertaa siellä ihmiset näkivät, -
että kun Jeesus kosketti heidän sairauksiaan -
Sanalla tai kosketuksella, niin he näkivät, -
että nämä ihmiset saivat terveyden.
Yhdessä kohtaa he tunkeutuvat Hänen päällensä -
koskettaaksensa Häntä (Markus 3).
Kun he kuulivat, kuinka suuria tekoja Hän teki, -
niin Jumalan läsnäolo -
ja näitten tekojen näkeminen tuottivat heille myös uskoa.
Olihan siellä nainen, joka oli sairastanut verenjuoksutautia 12 v.
Hän sanoi: "Jos vain saan koskettaa Hänen vaippaansa, -
niin minä tulen terveeksi." Silloin Jeesus kääntyi, -
näki hänet ja sanoi: "Tyttäreni, ole turvallisella mielellä; -
sinun uskosi on tehnyt sinut terveeksi".
Hän näki niitä terveeksi tulemisia, -
mutta samalla hän näki tuon Jeesuksen olemuksen.
Herran läsnäolon todellisuus ei ole kaukana meistä.
Silti monilla ihmisillä eheytymisen puute vielä on.
Se johtuu Sanan opetuksen puutteesta -
tai Jeesukselle antautumisen puutteesta.
Meidän maailmamme on maailman henkeä täynnä.
Se on irrallaan Jumalasta olevaa elämänmuotoa, Jumalan kieltämistä.
Jeesus puhuu puolustajasta, Pyhästä Hengestä, -
joka osoittaa todeksi sen, -
että Jeesukseen uskomisen puute on perussynti.
Kun ei kuunnella Jumalan Sanaa, joka herättäisi uskon Häneen, -
vaan hyljätään Jumalan Sana, niin maailman henki hallitsee.
Silloin epäusko tuottaa sen, -
että ihmeitäkään ei voi tapahtua.
Jos ajattelemme ihmisviisauksia, -
niin Jumala on antanut paljon ihmisille viisautta.
Ihminenhän on Jumalan kuvaksi luotuna myös viisas ihminen.
Jos kuitenkin inhimillinen viisaus alkaa nähdä ihmeissä -
jotain maagista yliluonnollisuutta, jota ei hyväksytä...
Monet epäuskossa olevat ihmiset eivät hyväksy Jeesuksen tekoja.
Jeesuksen aikanakin sanottiin, -
että Belsebulin eli riivaajan päämiehen voimalla Hän tekee ihmeitä.
Vaikka Hän sanoi, että Isä, joka Hänessä on, tekee ne teot, -
niin he eivät ymmärtäneet.
Tänäkin päivänä, jos Jeesus meissä, kirkkauden toivo...
Sana todistaa, että Kristus meissä kirkkauden toivo.
Jos Kristus tekee kauttamme ihmeitä, -
niin silloin helposti sanotaan, -
että nuo ihmiset haluavat, että heidät korotetaan.
Ihminen ei kuitenkaan voi ketään parantaa.
Toki lääkäreillä ja hoitajilla on viisautta.
Heillä on viisautta, jotka lääkkeitä määräävät.
Sekin on kuitenkin vain osa viisautta, -
sillä täydellinen viisaus on kätkettynä Kristuksessa.
Jeesus sanoi, että yksi on meidän opettajamme.
Me ihmiset olemme veljiä ja sisaria keskenämme.
Jos me tartumme inhimilliseen viisauteen -
ja haemme siitä turvaa ja tukea ja parantumista, -
mutta se jää ainoaksi lähestymistavaksi, -
niin olemme ohittaneet jotakin hyvin oleellista.
Inhimillinen sisäinen elämä on monella tavalla rikkinäinen.
Syntiinlankeemus teki meistä kuolevia -
ja Jumalan vastaisia ihmisiä.
Oma tahto on meille annettu, jotta voimme valita hyvän tai pahan.
Jos hyvän unhoittaa, - (Jeesus sanoi, että yksi on hyvä -
ja tarkoitti Jumalaa Isänä) -
niin silloin hylkäämme sen luomisteon todellisuuden, -
jota me itse olemme.
Jos Jumala ja Hänen Sanansa hyljätään, -
niin rikkinäisen ihmisen eheytyminen...
Syntien sovituksessa ja uskon kasvattajana Jeesus Kristus -
saa läsnäolollaan aikaan sitä, mitä olen jo kuvannut.
Jumalalla on mahdollisuus tulla yhä lähemmäksi läsnä olevaksi.
Jos luotamme vain ihmisten sanoihin ja puheisiin, -
niin Jumalan uutta luova Sana jää heikkoon merkitykseen.
Jumalan valmistava ja yhteyttä luova Sanansa voima -
ei saakaan meissä vaikutettua sitä Jumalan tahtomaa luomistekoa.
Tuo uusi luomus tapahtuu kyllä, -
kun Jeesus saa tulla meidän elämämme Herraksi.
Siinä eheytymisessä kuitenkin, -
että epäusko väistyy ja usko tulee tilalle Jumalan Sanan mukaan, -
niin siinä Jumalalla on paljon työtä.
Jeesus lähetti 70 opetuslasta, -
ja he iloitsivat siitä, että henget olivat heille alamaiset.
Siis nuo henget, jotka haluavat erottaa -
Jumalasta Jumalan luomaa ihmistä.
Moninaisten kiusauksien jälkeen ihminen on kiusattu niin, -
ettei pääse totunnaisista synneistään enää omin voimin irti.
Synnit demonisoituvat, eikä ihminen ei pääse eheytymään -
ja kasvamaan siihen suuntaan, mitä Jumala oli yhteydessään -
tarkoittanut elämän sisällöksi.
Jokainen meistä on hauras ja pieni, monin tavoin särkynyt ihminen, -
ja me myös sairastamme.
Nykyaikana eli 2020-luvulle tultaessa -
viimeisten 40-50 vuoden aikana -
olen nähnyt niin paljon uutta luomusta ihmisten sisimmässä -
ja ulkonaisessa käytöksessä myös, -
miten Jumalan Sana on eheyttänyt, puhdistanut.
Jeesus Kristus ristinuhrinsa kautta on tuon puhdistuksen tuonut.
Kun eheytyminen tapahtuu totuutta salatuimpaan saakka -
ja puhdistus tuon totuuden perusteella, -
niin usko voi kasvaa niin, -
että Jumala tekee edelleen samoja ihmeitä.
Jeesus monesti paransi evanke- liumeissa kaikkinaista raihnautta.
Siellä sanotaan monin paikoin, että Jeesus paransi kaikki sairaat -
ja vapautti kaikki ne, jotka olivat eri syistä demonisoituneet.
Siis pahan valta myös voi aiheuttaa sairauksia.
Jeesus monesti paransi Sanalla.
Kun Hän mainitsi tuon vastavoiman: "Lähde hänestä", -
sen Sanan voima oli eheyttävä ja vapauttava.
Pääsemme näkemään, -
että monista sairauksista, joihin on vaikea löytää apua -
tutkimuksineen ja monine lääkityksineen, -
todellinen vapautus tulee Jeesuksen nimen arvovallalla.
"Minkä sidot maan päällä, on oleva sidottu taivaissa."
Sitten se vapautus.
Jeesuksen nimen auktoriteetissa julistetaan se vapautus.
Osa sairauksistamme on myös niitä, -
joissa vapautetaan ihminen -
erilaisista sisäisistä tiloista, kuten pelkotiloista, -
täydellisestä masennuksesta tai avuttomuudesta.
Ihminen ei enää hallitse itseään, -
vaan hänet on tarpeen vapauttaa.
Se menee Pyhän Hengen armolahjojen alueelle -
eli henkien erotus- ja vapautus- alueelle.
Kun on monenlainen raihnaus- ja kiputila, -
niin myös usko voi vaikuttaa sen, -
että raihnaisuudet ja kiputilat väistyvät.
Ihan omassa elämässäni ystävä puhelimessa nuhteli kuumetta -
ja käski sen väistyä. Samalla lähtivät yskä ja nuha ja kuumekin.
Kun mittasin samalla hetkellä, kaikki se korkea kuume oli poissa.
Samoin kuin Pietarin anopin Jeesus paransi.
Hän nuhteli kuumetta, ja kuume lähti.
Millaisilla auktoriteeteilla Jeesus valtuutti opetuslapsensa -
ja nämä 70, jotka iloiten palasivat?
Jeesus sanoi: "Älkää kuitenkaan siitä iloitko, -
että henget ovat teille alamaiset, vaan iloitkaa siitä, -
että teidän nimenne ovat kirjoitettuina taivaissa."
Päämäärä on siis elää ikuista elämää Jeesuksen kanssa perille asti -
eheytettävänä, parannettavana, Jee- suksen monipuolisesti hoidettavana.
Suhde Herraan Jeesukseen tuottaa tervehtymistä, -
sisäistä uudistumista ja eheytymistä.
Siksi Jeesus on kaikki kaikessa.
Tiedämme, että Jeesuksella on niin paljon arvovaltaa tässäkin ajassa.
Me katsomme helposti uutisista tai sitten katsomme sitä, -
mitä ihmiset itse kokevat.
Silloin Jumalan valtakunnan yliluonnollisuus monesti unohtuu -
tai häviää niin taustalle, että epäuskoa on yhä enemmän -
ilmapiirissä ja omassa sydämessä.
Yhdessä tilanteessa oli hampaani halki.
Puraisin sen halki juurta myöten.
Suuta liikuttaessani kipu oli aivan valtava!
Ystävät rukoilivat innokkaasti. Sattui olemaan sellainen tilanne, -
mutta mitään ei tapahtunut ja he alkoivat rukoilla muita asioita.
Niin ystävä, silloin Jumala halusi osoittaa jotakin vähän outoa.
Näin kirkkauden uoman ylöspäin ja kuulin: "Tartutko?"
Käsitin, että Jumala haluaa ottaa kivun pois.
Nostin käteni: "Tartun!"
Ystävä, aamuun asti tuli täydellinen apu siihen kipuun.
Ei minkäänlaista kipua.
Samana iltana pidin puheen, jota en muuten olisi voinut pitää.
Pienikin suun ja leuan liikahdus tuotti valtavan kivun.
Tuo uskon antaminen "Tartutko?" -
tuotti sen vapautuksen, -
ja hammaslääkäri aamulla otti palaset pois.
Siis jotakin yliluonnollista Herra tahtoo meidän elämässämme -
yhä uudelleen eheyttää ja kasvattaa, -
mutta Jumalan Sanan ja Jeesuksen auktoriteetti ovat tässä -
koko ajan se keskeisin asia.
Uskomalla Häneen kaikki on valmiimpaa. Aamen.
Tekstitys: Tuula-Riitta Virrankare